L'Ajuntament de Sagunt rep l’Alfiere i la Madrina de l’Associazione Targa Cecina
14 de març 2022

L'alcalde de Sagunt, Darío Moreno, ha rebut este matí en el Consistorie l’Alfiere i la Madrina de l'any 2021 de la Associazione Targa Cecina, Leonardo Bellan i Sara Bianchi, així com al seu president Alessandro Regoli. Tal com és tradició, els i les representants d'esta associació de festes de Cecina (Itàlia), ciutat agermanada amb el municipi de Sagunt, visiten la nostra ciutat durant la festivitat de les Falles.

Durant la recepció, l'alcalde de Sagunt ha intercanviat amb les persones assistents de Cecina un regal de benvinguda i cortesia. A més, ha assistit a este acte la Fallera Major del municipi, Sandra Ordiñaga, i el president de la Federació Junta Fallera de Sagunt, Jaime Gil, entre altres persones.

![](/media/0celwqjp/c2-recepcion-cecina.jpg?width=850&height=567.9545454545455)

Darío Moreno ha agraït esta visita i ha destacat la rellevància de l'agermanament que existix entre les dos ciutats. «**Hem passat els pitjors moments de la pandèmia, és cert que ara estem en un altre tipus de crisi, però seguim avant, i precisament jo crec que totes eixes activitats que ens recorden que, encara que siguem de diferents països, compartim moltes més coses del que veiem a primera vista, i estes guanyen rellevància. Hui tornem a dir que som pobles germans, que estem els uns al costat dels altres**», ha explicat.

D'altra banda, el president de l’Associazione Targa Cecina ha assenyalat que enguany té una delegació «**més reduïda, per desgràcia, ja que la pandèmia ha portat aparellades problemàtiques en el treball i ha restringit una mica la vida, però l'important és estar ací i que la cultura dels pobles tire avant i seguisquen avant les nostres festes, les nostres tradicions**». Així mateix, ha mostrat el seu desig perquè vaja «**encara més enllà**» l'agermanament entre els municipis. «**La nostra força serà segurament estar ací, tant ací a Sagunt com a Cecina, amb vosaltres**».

![](/media/caslekvo/c1-y-mini-recepcion-cecina.jpg?width=850&height=567.9545454545455)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-rep-l-alfiere-i-la-madrina-de-l-associazione-targa-cecina/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-rep-l-alfiere-i-la-madrina-de-l-associazione-targa-cecina/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-rep-l-alfiere-i-la-madrina-de-l-associazione-targa-cecina/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-rep-l-alfiere-i-la-madrina-de-l-associazione-targa-cecina/)